Skepta

ჯოზეფ ჯუნიორ ადენუგა (დ. 19 სექტემბერი, 1982), უფრო ცნობილი, როგორც Skepta — ნიგერიული წარმოშობის ინგლისელი MC, რეპერი, გრაიმ-შემსრულებელი, მუსიკალური პროდიუსერი და გრაიმ შემსრულებელ Jme-ს ძმა. ადენუგამ დამოუკიდებლად გამოუშვა პირველი ორი სტუდიური ალბომი – Greatest Hits (2007) და Microphone Champion (2009). დანარჩენი ორი ალბომი, Doin' It Again (2011) და Konnichiwa (2016), გამოიცა Beat Records-ზე. თავდაპირველად Skepta ბრიტანული გრაიმ-ჯგუფ Meridian Crew-ს დიჯეი იყო. კარიერის დასაწყისში მან გამოუშვა რამდენიმე ინსტრუმენტული კომპოზიცია, რომლებიდანაც ყველაზე წარმოსაჩენებია „DTI (Pirate Station Anthem)“ და „Private Caller“. უკანასკნელი გამოიცა სინგლის სახით და ვოკალიზებულ იქნა Meridian Crew-ს წევრების მიერ. Skepta გახდა MC 2005 წელს, Meridian Crew-ს დაშლამდე მცირე ხნით ადრე. ჯგუფის დაშლის შემდეგ ის და მისი ძმა JME ხანმოკლე პერიოდით შეუერთდნენ ჯგუფ Roll Deep-ს, ხოლო უკვე 2006 წელს შექმნეს საკუთარი ჯგუფი Boy Better Know. მისი ჩამოყალიბების შემდეგ Skepta საუნდ-კლეშში დაუპირისპირდა MC Devilman-ს ერთ-ერთ ყველაზე მასშტაბურ გრაიმ კლეშის — DVD Lord Of The Mics 2-ის ფარგლებში. მალევე ადენუგამ გამოუშვა მიქსტეიპი Joseph Junior Adenuga. 2007 წელს Skepta-მ საკუთარ ლეიბლ Boy Better Know-ზე გამოუშვა სადებიუტო ალბომი Greatest Hits. Skepta-მ დამოუკიდებლად გამოუშვა პირველი სინგლი „Rolex Sweep“ 2008 წლის სექტემბერში და დაიკავა 89-ე ადგილი გაერთიანებული სამეფოს სინგლების ჩარტში. 2009 წლის 1 ივნისს მან გამოსცა მეორე ალბომი Microphone Champion, ხოლო მოგვიანებით - სინგლი „Too Many Man“, JME-ს, Wiley-ს, Frisco-ს და Shorty-ს მონაწილეობით. ამ სინგლმა ჩარტებში 79-ე ადგილს მიაღწია. 2011 წელს Skepta-მ გამოუშვა მესამე ალბომი Doin' It Again, რომელში შემავალმა სამმა სინგლმა ჩარტებში პირველ ორმოცეულს მიაღწია. 2012 წელს Skepta-მ გამოუშვა ოთხი სინგლი მეოთხე ალბომიდან Konnichiwa. „Hold On“და „Make Peace Not War“ მოხვდნენ ბრიტანული ჩარტების საუკეთესო 40-ეულში. 2014 წლის მარტში Skepta-მ მიიღო მონაწილეობა „German Whip“-ის რემიქსის ჩაწერაში და იმ თვის ბოლოს კი გამოსცა თავისი მორიგი სინგლი „Thats Not Me“, რომელშიც მონაწილეობა მიიღო მისმა ძმამ JME-მ. სინგლმა დაიკავა 21 ადგილი ბრიტანულ ჩარტში. 2015 წელს შედგა Skepta-ს დებიუტი მსახიობის ამპლუაში ფილმში „ანტი-სოციალური“. Instagram-ის პოსტის მეშვეობით Skepta-მ განაცხადა, რომ მისი ალბომი Konnichiwa (იაპონ. გამარჯობა) გამოვიდოდა 2016 წლის 6 მაისს. კრიტიკოსებმა ეს ალბომი თბილად მიიღეს და იგი იქცა ყველაზე წარმატებულ გრაიმ-ჩანაწერად, რომელმაც აგრეთვე ბრიტანეთის ჩარტებში მეორე ადგილი დაიკავა. სტუდიური ალბომები Greatest Hits (2007) Microphone Champion (2009) Doin' It Again (2011) Konnichiwa (2016) EP-ები Vicious EP (2017) მიქსტეიპები Joseph Junior Adenuga (2006) Been There Done That (2010) Community Payback (2011) Blacklisted (2012) შეგიძლიათ იხილოთ მედიაფაილები თემაზე „Skepta“ ვიკისაწყობში. ოფიციალური საიტი ↑ O'Brien, Jon. Skepta. Allmusic. ციტირების თარიღი: 3 April 2012. ↑ Yates, Kieran (3 October 2014). „Jammer's top grime clashes: featuring Wiley, Kano, Skepta, Devilman and more“. The Guardian. ციტირების თარიღი: 12 January 2016. ↑ Trammell, Matthew. Why Grime Beef Might Shake Rap Awake This Year (4 May 2015). ციტირების თარიღი: 12 January 2016. ↑ Jones, Wil. (30 April 2015) Interview: Skepta's Keeping It Strictly 'Anti-Social'. Complex UK. დაარქივებულია ორიგინალიდან — 22 დეკემბერი 2015. ციტირების თარიღი: 5 September 2015. ↑ Official Announcement.